Izziņa par atzinumos sniegtajiem iebildumiem par Ministru kabineta noteikumu projektu

**„Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” un sākotnējās ietekmes novērtējuma ziņojumu (anotāciju)**

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums | 2019.gada 17.janvāris un 2019.gada 4.marts |
|  |  |
| Saskaņošanas dalībnieki | Finanšu ministrija, Tieslietu ministrija, Izglītības un zinātnes ministrija, Labklājības ministrija, Pārresoru koordinācijas centrs un Latvijas Pašvaldību savienība |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |             Tieslietu ministrijas un Finanšu ministrijas |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

   |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
|  | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Ministru kabineta noteikumu projekta „Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” (turpmāk – MK noteikumu projekts) 18.punkts: „18. Vienai atsevišķai neatkarīgai funkcijai, kas ir izvērtēta atbilstoši specifiskā atbalsta vērtēšanas kritērijam par darbības funkcionālo nodalāmību, maksimālais ERAF izmaksu apmērs vienam šo noteikumu 9.1.3.apakšpunktā norādītajam investīciju objektam nevar pārsniegt 10 000 000 *euro* vai gadījumā, ja investīciju objekts ir uzskatāms par kultūras mantojumu 1972.gada UNESCO Konvencijas par pasaules kultūras un dabas mantojuma aizsardzību 1.panta nozīmē – 20 000 000 *euro*.”. | **Tieslietu ministrija**Norādām, ka noteikumu projekta anotācijas V sadaļas 1. tabulā (turpmāk – Tabula) ir norādīta Eiropas Savienības regulas vienība, kas ieviesta tabulas B ailē norādītajā noteikumu projekta vienībā. Savukārt noteikumu projekta 18. punktā nav norādīta atsauce uz Tabulas A ailē norādīto Eiropas Savienības regulas normu, tā vietā šī norma noteikumu projektā ir pārrakstīta. Vēršam uzmanību uz to, ka saskaņā ar Līguma par Eiropas Savienības darbību 288. panta otro daļu „regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs.” Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī. Tas nozīmē, ka dalībvalstij ir pienākums nodrošināt tādu normatīvo bāzi, lai regulas būtu iespējams tieši piemērot. Tātad, dalībvalsts izstrādā tiesību aktus regulas piemērošanai tikai gadījumos, ja regulā ir tieši paredzēts dalībvalstij kāds konkrēts pienākums, piemēram, jānosaka kompetentā vai atbildīgā iestāde, jāparedz sankcijas vai sods par regulas normu pārkāpumu vai nepildīšanu, jānosaka administratīvā procedūra regulā noteikto pasākumu īstenošanai u.tml. Ievērojot, ka vienīgais regulu ieviešanas veids nacionālajos normatīvajos aktos ir atsauču veidošana uz tām, lūdzam precizēt noteikumu projekta un papildināt noteikumu projektu ar atsauci uz attiecīgo Eiropas Savienības regulas normu. | **Ņemts vērā** | MK noteikumu projekta 18.punkts izteikts jaunā redakcijā: „18. Vienai atsevišķai neatkarīgai funkcijai, kas ir izvērtēta atbilstoši specifiskā atbalsta vērtēšanas kritērijam par darbības funkcionālo nodalāmību, maksimālais ERAF izmaksu apmērs vienam šo noteikumu 9.1.3.apakšpunktā norādītajam investīciju objektam nevar pārsniegt Eiropas Parlamenta un Padomes 2013.gada 17.decembra Regulas (ES) Nr.[1301/2013](http://eur-lex.europa.eu/eli/reg/2013/1301/oj/?locale=LV) par Eiropas Reģionālās attīstības fondu un īpašiem noteikumiem attiecībā uz mērķi „Investīcijas izaugsmei un nodarbinātībai” un ar ko atceļ Regulu (EK) Nr.[1080/2006](http://eur-lex.europa.eu/eli/reg/2006/1080/oj/?locale=LV), 3.panta 1.punkta „e” apakšpunktā noteiktās robežvērtības.”. |
|  | MK noteikumu projekta sākotnējās ietekmes novērtējuma ziņojuma (anotācijas) I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Finanšu ministrija**Ņemot vērā vairākkārtējas izmaiņas 5.6.1.specifiskā atbalsta mērķa “Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” (turpmāk – 5.6.1.SAM) regulējumā attiecībā uz finansējuma apmēra ierobežojumu, lai būtu iespējams gūt pārliecību, ka šīs izmaiņas ir korekti piemērotas arī projektu līmenī, anotācijā ir nepieciešams ietvert skaidri izsekojamu informāciju. Attiecīgi lūdzam papildināt anotācijas I sadaļas “Tiesību akta projekta izstrādes nepieciešamība” 2.punktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”: 1. ar hronoloģiski izsekojamu informāciju par veiktajiem grozījumiem Eiropas Parlamenta un Padomes regulas[[1]](#footnote-1) nosacījumos attiecībā uz maza mēroga investīcijām un attiecīgi izrietošajām izmaiņām 5.6.1.SAM regulējumā, to spēkā stāšanās brīdi un kā tiks nodrošināta projektu atbilstība mainīgajiem nosacījumiem;
2. ar detalizētu informāciju par noteikumu projekta piemērošanas kārtību un ietekmi uz īstenošanā esošajiem projektiem, tai skaitā detalizētāk paskaidrojot un izvērtējot noteikumu projektā paredzētās izmaiņas finansējuma apmēra ierobežojumā un to ietekmi uz finansējuma saņēmējiem.

Atbilstoši anotācijā sniegtajam skaidrojumam noteikumu projektā ietverto regulējumu nepiemēro retroaktīvi, taču, ņemot vērā, ka 5.6.1.SAM ietvaros nav paredzēta jaunu projektu iesniegšana, ievērojot minēto lūdzam skaidrot, vai būs nepieciešami grozījumi jau noslēgtajos līgumos/vienošanās par projektu īstenošanu. Papildus atgādinām, ka, lai veiktu grozījumus līgumā/vienošanās par projektu īstenošanu, attiecīgajiem grozījumiem ir jābūt pamatotiem un lietderīgiem, kā arī nepieciešamiem projekta sākotnējā mērķa sasniegšanai. | **Ņemts vērā** | Precizēts MK noteikumu projekta sākotnējās ietekmes novērtējuma ziņojuma (anotācijas) I sadaļas „Tiesību akta projekta izstrādes nepieciešamība” 2.punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”:„Ministru kabineta 2016.gada 29.marta noteikumu Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” (turpmāk – Noteikumi Nr.188) 18.punkta izmaiņas:1. 2016.gada 29.marta Noteikumu Nr.188 redakcija noteica, ka kopējās izmaksas šo noteikumu 9.1.3.apakšpunktā norādītajam investīciju objektam nevar pārsniegt 5 000 000 *euro*.

Izmaksu apmērs tika noteikts, pamatojoties uz Regulas Nr.1301/2013 3.panta 1.punkta „e” apakšpunktu, kā arī uz Eiropas Komisijas informatīvo paziņojumu (Ref. Ares (2015)481089 – 05/02/2015), kurā noteikts, ka maza mēroga infrastruktūra ir infrastruktūra, kuras kopējās izmaksas nepārsniedz 5 000 000 *euro*.1. 2016.gada 27.septembra Noteikumu Nr.188 grozījumu redakcija, saglabājot nosacījumu par 5 000 000 *euro* nosacījumu, tika papildināta ar nosacījumu, ka kopējās izmaksas šo noteikumu 9.1.3.apakšpunktā norādītajam investīciju objektam nevar pārsniegt 10 000 000 *euro* „gadījumā, ja infrastruktūras vienība vai teritorija, kurā izvietota infrastruktūras vienība, saskaņā ar 1972.gada Apvienoto Nāciju Izglītības, zinātnes un kultūras organizācijas Konvenciju par pasaules kultūras un dabas mantojuma aizsardzību atrodas Apvienoto Nāciju Izglītības, zinātnes un kultūras organizācijas Pasaules mantojuma sarakstā”.

Grozījumi Noteikumos Nr.188 tika veikti, ņemot vērā Finanšu ministrijas 2016.gada 8.jūlija vēstuli Nr.21-3-01/3666 „Par 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas nosacījumiem”, kurā Finanšu ministrija norāda, ka 2016.gada 22.jūnijā ir saņēmusi Eiropas Komisijas elektronisko vēstuli Nr.2892350 par Eiropas Savienības struktūrfondu un Kohēzijas fonda ieguldījumiem maza mēroga infrastruktūras objektos, kurā norādīts, ka maza mēroga infrastruktūras objekts ir tāds, kura kopējās projekta izmaksas nepārsniedz 5 000 000 *euro*, taču kopējais izmaksu apjoms var tikt palielināts līdz 10 000 000 *euro*, ja infrastruktūras objekts ir uzskatāms par pasaules mantojumu atbilstoši 1972.gada Konvencijas par pasaules kultūras un dabas mantojuma aizsardzību 1.pantā noteiktajam. Tādejādi infrastruktūras objektam, kas atrodas teritorijā, kura ir iekļauta UNESCO pasaules mantojuma sarakstā, pieļaujama kopējo izmaksu apjoma palielināšana līdz 10 000 000 *euro*.;1. 2017.gada 24.janvāra Noteikumu Nr.188 grozījumu redakcija tika precizēta, nosakot, ka kopējās izmaksas šo noteikumu 9.1.3.apakšpunktā norādītajam investīciju objektam nevar pārsniegt 15 000 000 *euro*.

Grozījumi Noteikumos Nr.188 tika veikti, ņemot vērā Eiropas Komisijas izstrādātos un saskaņošanā esošos grozījumus Eiropas Reģionālās attīstības fonda (turpmāk – ERAF) reglamentējošajos dokumentos, tai skaitā Regulā Nr.1301/2013, izslēdzot no Regulas Nr.1301/2013 3.panta 1.punkta „e” daļas nosacījumus, kas paredz investīcijas tikai maza mēroga infrastruktūrā, un izslēdzot no paskaidrojošajiem dokumentiem atsauci uz 5 000 000 *euro* ierobežojumu maza mēroga kultūras un tūrisma infrastruktūrai. Atbilstoši šiem grozījumiem Finanšu ministrija 2017.gada 31.martā Eiropas Komisijā iesniedza grozījumus darbības programmā „Izaugsme un nodarbinātība” 5.6.1.specifiskā atbalsta mērķī „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” (turpmāk – 5.6.1.SAM), svītrojot atsauci uz 5 000 000 *euro* ierobežojumu. Ņemot vērā, ka 5.6.1.SAM mērķis ir radīt pēc iespējas lielāku revitalizācijas efektu, vienlaikus saglabājot racionālu maza mēroga infrastruktūras slieksni, lai izvairītos no ieguldījumiem infrastruktūrā, kas balstīti uz nesaimnieciskiem lēmumiem par turpmākajām infrastruktūras uzturēšanas iespējām, tika piedāvāts palielināt maza mēroga infrastruktūras kopējo izmaksu apmēra slieksni no 5 000 000 *euro* uz 15 000 000 *euro*.Pirms grozījumu veikšanas Regulas Nr.1301/2013 3.panta 1.punkta „e” apakšpunkts noteica, ka investīcijas tiek atbalstītas „maza mēroga kultūras un ilgtspējīga tūrisma infrastruktūrā”, nenosakot konkrētu investīciju apjomu. 2018.gada 3.augustā stājās spēkā Regula Nr.2018/1046, ar ko tika veikti grozījumi Regulas Nr.1301/2013 3.panta 1.punkta „e” apakšpunktā, nosakot jau konkrētus līdzfinansējuma ierobežojumus: „investīcijas kultūras un ilgtspējīga tūrisma infrastruktūrā tiek uzskatītas par maza mēroga investīcijām un tiesīgām saņemt atbalstu, ja Eiropas Reģionālās attīstības fonda ieguldījums darbībā nepārsniedz 10 000 000 *euro*. Minēto robežvērtību paaugstina līdz 20 000 000 *euro*, ja infrastruktūra ir uzskatāma par kultūras mantojumu 1972.gada UNESCO Konvencijas par pasaules kultūras un dabas mantojuma aizsardzību 1.panta nozīmē”. Tādējādi ir nepieciešams precizēt Noteikumu Nr.188 18.punktu, nosakot, ka „vienai atsevišķai neatkarīgai funkcijai, kas ir izvērtēta atbilstoši specifiskā atbalsta vērtēšanas kritērijam par darbības funkcionālo nodalāmību, maksimālais Eiropas Reģionālā attīstības fonda izmaksu apmērs vienam šo noteikumu 9.1.3.apakšpunktā norādītajam investīciju objektam nevar pārsniegt Eiropas Parlamenta un Padomes 2013. gada 17.decembra Regulas (ES) Nr.[1301/2013](http://eur-lex.europa.eu/eli/reg/2013/1301/oj/?locale=LV) par Eiropas Reģionālās attīstības fondu un īpašiem noteikumiem attiecībā uz mērķi „Investīcijas izaugsmei un nodarbinātībai” un ar ko atceļ Regulu (EK) Nr.[1080/2006](http://eur-lex.europa.eu/eli/reg/2006/1080/oj/?locale=LV), 3.panta 1.punkta “e” apakšpunktā noteiktās robežvērtības”. Ieviešot Noteikumu Nr.188 18.punkta izmaiņas, tās nepiemēro retroaktīvi jeb ar atpakaļejošu spēku. Īstenošanā esošajos projektos tiek saglabāti tie nosacījumi, kas bija spēkā uz līguma vai vienošanās par Eiropas Savienības fonda projekta īstenošanu parakstīšanas brīdi. Savukārt, ja īstenošanā esošam projektam tiek ierosināti un veikti grozījumi, jāizvērtē, vai ERAF līdzfinansējuma daļa nepārsniedz 10 000 000 *euro* ierobežojumu vienai infrastruktūras vienībai.Ņemot vērā, ka projektu iesniegumu atlase ir noslēgusies un jaunu projektu iesniegšana netiek plānota, nav nepieciešams veikt grozījumus projektu iesniegumu vērtēšanas kritērijos un projektu iesniegumu vērtēšanas kritēriju piemērošanas metodikā.”. |

K.Sniedze

Kultūras ministrijas

Eiropas Savienības fondu departamenta

Finanšu instrumentu attīstības nodaļas referente

Tālr. 67330234; fakss 67330293

Kitija.Sniedze@km.gov.lv

1. EIROPAS PARLAMENTA UN PADOMES REGULA 2018.gada 18.jūnija (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr.1296/2013, (ES) Nr.1301/2013, (ES) Nr.1303/2013, (ES) Nr.1304/2013, (ES) Nr.1309/2013, (ES) Nr.1316/2013, (ES) Nr.223/2014, (ES) Nr.283/2014 un Lēmumu Nr.541/2014/ES un atceļ Regulu (ES, Euratom) Nr.966/2012 [↑](#footnote-ref-1)